Psychobitch

Psychobitch er en norsk drama-/ungdomsfilm fra 2019 med manus og regi av Martin Lund.

Handling 
Marius er en av guttene i klassen som andre ser opp til. Han er ganske forsiktig og gjør det han kan for å få gode karakterer og passe inn i miljøet. Dette lykkes han godt med. Frida, på sin side, er skolens outsider. Hun er utagerende, provoserende og alle kaller henne «syk i hodet».

At Marius og Frida er fullstendige motsetninger blir veldig tydelig når de to må gjøre gruppearbeid sammen. De krangler og slåss, og forstår ikke hverandre i det hele tatt. Men samtidig skjer det noe annet. Marius blir etter hvert tiltrukket av Fridas voldsomme oppførsel, og hennes urolige sinn fører snart til mer spenning i livet hans. Når de to utfordrer hverandre opplever begge det spennende, og gradvis oppdager de sider ved livet og hverandre som sender dem inn i en turbulent personlig omveltning som er alt annet enn kjedelig.

Priser og nominasjoner 
Filmen vant Amandaprisen 2019 i klassene beste barnefilm og beste filmmanus, og var også nominert til Folkets Amanda. Under Kanonprisen 2019 vant filmens produsent  klassen for beste produsent, mens Lund var nominert i klassene beste regi og beste manus, og  var nominert i klassen beste produksjonsdesign. Den ble kåret til beste norske barne- og ungdomsfilm under utdelingen av Sølvklumpen 2019.

Om filmen 
Filmen ble hovedsakelig spilt inn i Gjøvik og omegn, blant annet i Fastland badeanlegg, Nordbyen, Gjøvik rådhus, Gjøvik stadion og Gjøvik ungdomsskole. To scener ble spilt inn på Totenbadet og Fyrverkeriet ungdomsklubb på Raufoss. Gjøvik Skiklubb er også med i filmen. Musikken i Psychobitch er med blant annet Sucker Punch av Sigrid.

Skuespillere 
 Elli Rhiannon Müller Osborne som Frida Valstein
 Jonas Tidemann som Marius Henriksen
 Henrik Rafaelsen som Pål Henriksen
 Jannike Kruse som Hanne Henriksen
  som Lea Engeseth
 Bethina Nærby som Martine
 Eilov Gravdal som Trym.
 Mohammad Benmoussa som Rachid Iqbal Ness
 Espen Løvås som Kristoffer, en lærer
 Elise Sofie Stenvik Øymoen som Cecilie
 Camilla Augusta Hallan som moren til Frida
 Frances Ryssdal-Banoun som Marius sin yngre søster

Referanser

Eksterne lenker 
 

Norske dramafilmer
Norske ungdomsfilmer
Filmer fra 2019
Norske filmer fra 2010-årene
Amandaprisen 2019
Amanda for beste barne- og ungdomsfilm‎
Amanda for beste filmmanus
Filmer med vinnere av Kanonprisen‎
Vinnere av Sølvklumpen